《见筼窗先生》
宋代·车若水

关扃守残经，坐几刓无漆。
风惊雨劫破窗寒，猛心直矢圣贤室。
雨蝇眩光弹夜纸，一膜不透千千里。
帢帻檠奎照屋明，中津弗截衣带水。
敦彝久掩生深尘，大启户牖来无人。
眼中孺子差可语，可语不语悔千古。

作者简介：宋台州黄岩人，字清臣，号玉峰山民。车似庆孙。尝师从陈耆卿、杜范，又为王柏弟子。贾似道聘其入史馆，不赴。工古文与诗。有《宇宙略记》、《世运录》、《道统录》、《玉峰冗稿》、《脚气集》。